stanford-oval/wikipedia huggingface dataset:
ישיבת תומכי תמימים ליובאוויטש (המרכזית – 770)
מאפייני הישיבה

החל משנות ה-60 תלמידי חב"ד בניו יורק לומדים את מסלול 6 שנות הלימוד בישיבות שונות ברחבי המדינה, בעוד הישיבה המרכזית מיועדת לבחורים בוגרים. קבוצות הבחורים בישיבה מתחלקות ל-3:
בוגרי ישיבות חב"ד מישראל לאחר מסלול 6 שנות לימוד באים לניו יורק לשנת לימוד בישיבה המרכזית המכונה שנת ה"קבוצה" (נהגה במלעיל). לאחר שנת הלימוד יש שבוחרים להמשיך את לימודיהם בישיבה למשך שנים נוספות.
בחורים מארצות-הברית - לאחר 6 שנות לימוד בישיבות חב"ד ברחבי ארצות הברית, שנה נוספת או שנתיים מוקדשות לשנת "שליחות", ולאחריה באים ללמוד בישיבה המרכזית למשך תקופה. חלקם הגדול לומד בישיבה עד החתונה, בדומה ל"קיבוץ" הנהוג בישיבות הליטאיות.
בחורים ממדינות נוספות - בעיקר מישיבות בצרפת וארגנטינה. באים בקבוצות בדומה למסלול של הבחורים מארצות-הברית לאחר 6 שנות לימוד ושנת שליחות. לומדים בישיבה למשך שנה או שנתיים. במהלכן רובם לומדים בישיבה במסלול הסמיכה לרבנות.
הלימודים בישיבה לתלמידים הישראלים מתקיימים כל השנה ברצף, ללא חופשות. שנת הלימודים של תלמידי ה'קבוצה' כוללת 13 חדשים והיא נמשכת מחודש אלול ועד חודש חשוון, אך הם רשאים להישאר ללמוד בה גם מעבר לכך. רוב הבחורים אינם מתגוררים במקום והם נמצאים בה תקופות ארוכות ברציפות, אך בדרך כלל התלמידים שאינם מה'קבוצה' נוסעים בתקופות הקיץ והחגים לשליחות בבתי חב"ד מטעם המרכז שליחות.
הלימודים בישיבה זהים לסדר הנהוג ברשת ישיבות תומכי תמימים, אך קיים בה גם מסלול ייעודי ללימודי יורה דעה עבור סמיכה לרבנות כתחליף לסדר השני של לימודי הגמרא, ומסלול נוסף ללימודי חושן משפט - הלכות דיינות. מסלולים אלו אינם מורשים עבור תלמידי ה'קבוצה' המחויבים ללמוד גמרא בשעות היום.
השיעורים בישיבה מתקיימים בשפות יידיש ועברית.
לישיבה בנייני פנימייה גדולים שבכל אחד מהם מאות מקומות שינה. הראשון ממוקם ברחוב סמוך, ובו לנים תלמידי ה'קבוצה' ותלמידים נוספים מרחבי העולם, הבניין השני ממוקם ממול בניין 770 ובו לנים הבחורים המבוגרים יותר. חדר האוכל של הישיבה ממוקם במרתף בניין הפנימייה הראשון. השיעורים מתקיימים ב-770 ובמרתף הפנימייה.
הערות שוליים

↑  אוצר החסידים  - ניו-יורק, פרק יב ואילך. הוצאת חזק תשע"ג
| --- | --- |
בקרת זהויות :  NLI: 987007269142705171
ישראל באירוויזיון 2002

ישראל השתתפה באירוויזיון 2002 עם השיר Light a candle שבוצע על ידי שרית חדד והתקיימה בטאלין, בירת אסטוניה.
לפני האירוויזיון > רקע

לפני אירוויזיון 2001 נקבע ש-15 המדינות שידורגו ראשונות באירוויזיון 2001, ישתתפו באירוויזיון 2002 ואליהן יצטרפו 4 מדינות (גרמניה, הממלכה המאוחדת, ספרד, וצרפת) שלהן מקום מובטח בתחרות, ללא קשר לדירוג שלהן באירוויזיון 2001 ובנוסף נקבע ששבע המדינות שדורגו במקומות הנמוכים באירוויזיון 2000 ולא השתתפו באירוויזיון 2001, ישתתפו באירוויזיון 2002.
ישראל באירוויזיון 2001 סיימה במקום ה-16 ולא הייתה אמורה להשתתף באירוויזיון 2002, אך חודש לאחר אירוויזיון 2001 נקבע שישראל תשתתף בכל זאת באירוויזיון 2002.
לפני האירוויזיון > בחירת המבצע

בנובמבר 2001 פורסם שהוועדה ברשות השידור בחרה בזמרת שרית חדד לייצג את ישראל באירוויזיון 2002.
לפני האירוויזיון > בחירת השיר

בדצמבר 2001 פורסם שהוועדה ברשות השידור בחרה בשיר נדליק ביחד נר שכתב יואב גינאי והלחין צביקה פיק לייצג את ישראל באירוויזיון 2002. השיר נדליק ביחד נר נבחר מתוך ארבעה שירים שהוקלטו על ידי שרית חדד והועברו לבחירת הוועדה ברשות השידור.
| שם המבצע | שם השיר | מילים | לחן | ניקוד | מקום |
| --- | --- | --- | --- | --- | --- |
| שרית חדד | נדליק ביחד נר | יואב גינאי | צביקה פיק | 150 | 1 |
| שרית חדד | מיסטר די.ג'יי | יואב גינאי | צביקה פיק | 144 | 2 |
| שרית חדד | מלכת הדיסקו | אהוד מנור | צביקה פיק | 90 | 3 |
| שרית חדד | יאסו יאסו (רק אהבה תביא אהבה) | דוד זיגמן | דוד זיגמן ושרית חדד | 90 | 3 |
באירוויזיון

שרית חדד הופיעה ה-10 בסדר ההופעה, אחרי מקדוניה ולפני שווייץ. בסיום ההצבעה קיבל השיר 37 נקודות והגיע למקום ה-12 מתוך 24.הצבעת הקהל הישראלי העניקה את 12 הנקודות שלה ללטביה.
באירוויזיון > נקודות שהוענקו לישראל

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  | 0 נקודות |
| 10 נקודות |  צרפת | 10 נקודות |
| 8 נקודות |  | 0 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  גרמניה,  הממלכה המאוחדת,  פינלנד,  רומניה | 20 נקודות |
| 4 נקודות |  | 0 נקודות |
| 3 נקודות |  לטביה | 3 נקודות |
| 2 נקודות |  בלגיה | 2 נקודות |
| נקודה אחת |  דנמרק,  שווייץ | 2 נקודות |
| סך הכל | 9 מדינות | 37 נקודות |
באירוויזיון > נקודות שישראל העניקה

| קהל> ציון | קהל> מדינות |
| --- | --- |
12 נקודות:  לטביה
10 נקודות:  מלטה
8 נקודות:  רומניה
7 נקודות:  צרפת
6 נקודות:  ספרד
5 נקודות:  הממלכה המאוחדת
4 נקודות:  דנמרק
3 נקודות:  שוודיה
2 נקודות:  אסטוניה
נקודה אחת:  רוסיה
סך הכל: 10 מדינות
ראו גם

אירוויזיון 2002
ישראל באירוויזיון
שרית חדד
נדליק ביחד נר
הערות שוליים

↑  ישראל כן תשתתף באירוויזיון, באתר וואלה, 19 ביוני 2001
↑  רותי זוארץ ונועם שגב, שרית חדד תייצג את ישראל באירוויזיון, באתר ynet, 26 בנובמבר 2001
↑  נועם שגב, בואו ונדליק ביחד נר: השיר שייצג אותנו בארוויזיון, באתר ynet, 24 בדצמבר 2001
1 2  Detailed voting results
ילדי המסילה

| --- | --- |

עטיפת הוצאת 2016
 מידע כללי
 מאת:  אדית נסביט
 איורים:  בתיה קולטון, מירה פרידמן
 שפת המקור:  אנגלית
 סוגה:  ספרות ילדים
 מקום התרחשות:  אנגליה 
 הוצאה
 תאריך הוצאה:  1906
 מספר עמודים:  273
 הוצאה בעברית
 הוצאה:  הוצאת מודן
 תאריך:  הוצאה אחרונה 2016
 תרגום:  שהם סמיט, אמנון כ"ץ
 קישורים חיצוניים
 הספרייה הלאומית:  002469033, 002365757, 003906131
 
ילדי המסילה (באנגלית: The Railway Children) הוא ספר ילדים משנת 1906 מאת הסופרת הבריטית אדית נסביט.
הספר תורגם לשפות רבות כולל עברית. ב-2016 יצא לאור בתרגומם של שהם סמיט ואמנון כץ.
ה-BBC הפיק סדרת טלוויזיה ב-1968 וחברת ITV הפיקה סרט טלוויזיה בשנת 2000. ב-1970 הפיקו מטרו גולדווין מאייר וסרטי יוניברסל סרט בשם "ילדי המסילה" שזכה להצלחה גדולה, בעיקר בבריטניה.
תקציר העלילה

העלילה מספרת על משפחה מבוססת, הורים ושלושת ילדיהם, הגרים בפרבר בלונדון. הבית מצויד בכל הנוחיות דאז: מים זורמים חמים וקרים, פעמונים חשמליים וכו' כן יש להם כלב, משרתת ומבשלת.
הבת הבכורה היא רוברטה (בובי), אחריה פיטר ולבסוף פיליס המכונה פיל. יום אחד נאסר האב באשמת ריגול, המשפחה נשארת ללא תמיכה כספית והאמא מחליטה לעבור לכפר שם היא שוכרת בית מוזנח עם שלוש ארובות.
הילדים מסתגלים למצבם החדש ועוזרים לאמם. ליד הבית יש תחנת רכבת והילדים נוהגים לטייל לשם לעיתים קרובות. הם מתיידדים עם מנהל התחנה, עם הסבל מר פרקס ובעיקר עם ג'נטלמן זקן הנוסע יום יום ברכבת של 9:15 ללונדון. במקרה אחד הם מגלים מפולת על המסילה, מצליחים לעצור את הרכבת וזוכים להערכת ולהוקרה של הנהלת הרכבת המחלקת להם שעונים מזהב.
במקרה אחד הם פוגשים בתחנה אסיר פוליטי שהצליח לברוח מרוסיה, משכנים אותו בביתם ובעזרת הג'נטלמן הזקן הוא מוצא את משפחתו בלונדון ומתאחד אתם.
הם מתיידדים עם רופא הכפר ד"ר פורסטר המטפל באמא ללא תשלום. הם אוספים מתנות בכפר לרגל יום הולדתו של מר פרקס והוא בתחילה מסרב לקבל כי אינו רוצה "נדבות" אבל לבסוף נעתר.
במקרה אחר הם מצליחים להציל תינוק משריפה שפורצת בדוברה בנהר ובמקרה נוסף הם מצילים ילד בשם ג'ים ששבר רגל במנהרה ומתברר שהוא נכדו של הג'נטלמן הזקן.
הילדים מגלים לבסוף מה שהאם הסתירה מהם - כי האב הואשם בריגול ונדון לחמש שנות מאסר.
בובי פונה במכתב לג'נטלמן הזקן כדי שיעזור לאב. הזקן משקיע כסף בחקירה ומתגלה לבסוף כי האב חף מפשע וכי רק העלילו עליו. האב משוחרר ומגיע לבית והמשפחה שוב מתאחדת.
ירקות ללא חרקים

ירקות ללא חרקים (מוכרים גם כירקות ללא תולעים או ירקות גוש קטיף) הם ירקות (בעיקר ירקות עלים) שמשיקולי כשרות גודלו ונארזו במטרה להקטין את שכיחות החרקים בהם, זאת כדי למנוע אכילת חרקים שהם אסורים באכילה לפי התורה.
רקע

כל החרקים השורצים על הארץ, למעט סוגים מסוימים של ארבה, אסורים באכילה מהתורה. על פי חז"ל, איסור אכילת החרקים חל רק על חרקים ששורצים (מקום חיותם) בקרקע, למעט פגיות ותולעים השורצות בתוך פרי, לאחר שבקעו מביצים שהוחדרו לתוכו (על ידי זבוב הפירות וכדומה), ומעולם לא יצאו ממנו. בנוסף, לפי ההלכה המקובלת, אין איסור באכילת אורגניזמים שבשום מקרה אינם ניתנים לצפייה בעין בלתי מזוינת.
מדין תורה, אם על פי רוב במאכל מסוג מסוים אין חרקים, אין חובה לחשוש להימצאות חרקים במאכל מסוג זה, שכן ההלכה נקבעת לפי הרוב, ואם בכל זאת היה בהם חרק שנאכל, אוכלו נחשב לאנוס. אולם מדברי חכמים, חובה לבדוק גם מאכלים שמיעוט המצוי מתוכם נגוע בחרקים. השיעור המדויק המחייב בבדיקה, אינו ברור ותלוי במחלוקות הפוסקים.
במקרה של פירות וירקות ששכיחות החרקים בהם תלויה במקורם או בתנאי הגידול והאחסון, נהוגה בדיקה מדגמית במטרה לברר את טיב הסחורה שלפני הבודק. תהליך הניקוי בירקות המחייבים בדיקה וניקוי פרטניים, עלול לקחת זמן רב ולהיות כרוך במאמצים, ולכן מעבר להרחקת האיסור, ישנו גם אינטרס כלכלי ליישום פתרונות שיקלו על הצרכנים.
בין הירקות הנחשבים נגועים במיוחד נמצאים בעיקר ירקות עליים, כגון: חסה, כרוב, פטרוזיליה, כוסברה, סלרי ושמיר; צמחי חליטה שונים כגון נענע ומרווה; ירקות עם מבנה של פרחים כגון כרובית וברוקולי.
שיטת הגידול

בסיס השיטה הוא מניעה והדברה סביבתית:
חיטוי הקרקע נגד זוחלים ונמטודות השוכנים בה.
בניית חממות מרושתות מכל עבריהן.
דלת כניסה כפולה, היוצרת לובי פנימי, למניעת כניסת חרקים מעופפים.
פיזור מלכודות לאורך ורוחב החממה ללכידת חרקים שהצליחו לחדור לחממה.
ריסוסים הקפיים, על המבנה והרשתות, וכן מחוץ לחממה, תוך הימנעות מריסוס הצמחים הגדלים.
לפני הקטיף, מתבצעת בדיקה מיקרוסקופית למדגם שנלקח מרחבי החממה. אם הבדיקות נקיות, מותר לשווק את התוצרת לצרכן. גם אז, תנאי הגידול אינם מבטיחים שלא ימצאו זבובים או כנימות על ירקות העלים. הם אינם חודרים לתוך הירק, אולם מחייבים את הצרכן להשרותו במי סבון למשך דקות אחדות ולשוטפו בזרם מים חזק. לאחר מכן לא נדרשת בדיקה.
בהמשך פותחו שיטות להבטחת נקיות הירקות שהתבססו על ניקוי מיוחד של הירקות ולא על גידולם בחממות מיוחדות.[דרושה הבהרה]
היסטוריה

שיטה לגידול ירקות עלים ללא חרקים פותחה על ידי שמעון ביטון (היזם) ואלי בן-נעים, חקלאי מגוש קטיף, שהקימו יחד עם המועצה האזורית ומכון התורה והארץ שבכפר דרום חברה בשם חסלט עלי קטיף, כשאחריו קמו חברות מתחרות נוספות בגוש ובאזורים אחרים בישראל ובעולם. בין השאר, הוקמה בארצות הברית ב-1991 חברת "בודק" המתמחה בייצור ירקות טריים וקפואים באמצעות ניקוי תוצרת חקלאית רגילה.
אזור גוש קטיף התאים במיוחד לייצור ירקות ללא תולעים בשל האקלים שבו. שם הוקמו המפעלים הראשונים בתחום, ובשל כך מכונים ירקות הגדלים בשיטה זו גם בשמות גנריים כמו "ירקות גוש קטיף" או "חסה גוש קטיף", גם שנים לאחר השלמת תוכנית ההתנתקות. לאחר ביצוע תוכנית ההתנתקות בה פונה כל גוש קטיף עברה פעילותו של מפעל חסל"ט לנגב המערבי.
כיום קיימים מפעלים נוספים ליצור ירקות ללא חרקים הפועלים באותה שיטה. בקרב שומרי הכשרות ישנם רבים המקפידים לקנות ירקות אך ורק מגידול ללא חרקים, ואף הרבנות הראשית לישראל מחייבת מסעדות שכשרותן תחת פיקוחה להשתמש בירק מסוג זה, הרבנות הראשית הקימה את "הוועדה לירקות עלים" המפקחת על התחום ומפרסמת את ממצאיה מעת לעת.
מספר רב של גופי כשרות עוסקים בתחום זה ועל הרבה מאריזות הירקות ללא תולעים ניתן למצוא מספר הכשרים במקביל. על כך נמתחה ביקורת מפי גורמים בציבור הדתי.[דרושה הבהרה]
ועדת הבדיקה מטעם הרבנות הראשית

בעקבות טענות לשימוש חריג ובלתי חוקי בחומרי הדברה על ידי חלק ממגדלי הירקות ללא חרקים, שהוצע שהוא עלול לגרום לאי-פוריות ובכך להסביר את הגידול במספר הפניות למכון פועה על רקע זה, החליטה הרבנות הראשית לישראל להקים ועדה בראשות הרב שמואל אליהו לבדיקת ירקות העלים של המגדלים השונים. לקראת חג הפסח ב-2010 נדגמו חסה וסלרי של עשרים מגדלים ונמצאו "בעיות מינוריות רבות לא ברמה מיוחדת". מאידך, בכל הנוגע לניקיון מחרקים, תוצרים רבים המוגדרים (בהכשר רבנות מוסמכת) כיצרניות ירק ללא חרקים, לא עברו את מבחן הסף שהציבה ועדת הבדיקה. תוצאות הבדיקה הוצגו לציבור בטבלה מסכמת. לאחר שנה נערכה בדיקה נוספת ופורסמו גם ממצאי שאריות חומרי הדברה חריגות, וכן שמות מותגים שהוסרה מהם ההשגחה.
לקריאה נוספת

הרב יגאל קמינצקי, "החסה ללא תולעים - שו"ת", בתוך: התורה והארץ: יום עיון, סיון תשנ"א. נוה דקלים: מכון התורה והארץ, תשנ"א, עמ' 49–51.
הערות שוליים

↑  פרופסור מרדכי כסלו, האם אבותינו אכלו תולעים? -- התייחסות ההלכה לחרקים במזון, אוניברסיטת בר-אילן, 2012
הרב אשר וייס, בדיני תולעים ובגדר לא ניתנה תורה למלאכי השרת (תשע"ו)
↑  History - Bodek
↑  חיים תנחומי, חסלט עלי קטיף הצליח להקים מערך גידולי חסה בנגב, אתר הצופה
↑  אורי אורבך, חסה אחת, שש השגחות, באתר ynet, 24 באוגוסט 2008
↑  אפרת רוט הלוי, ‏חשיפה ראשונה: סכנה מרססים,  באתר כיפה, 16 בדצמבר, 2009 0:00
אפרת רוט הלוי, ‏זהירות ירקות רעילים,  באתר כיפה, 21 במרץ, 2010 0:00
↑  תוצאות הבדיקה השנייה
| כשרות |
| --- | --- | --- |
| כשרות הבשר | אבר מן החי • טרפה • סירכא • גיד הנשה • צומת הגידים • סימני הכשרות • עופות טמאים • זרוע, לחיים וקיבה • איסור אכילת חֵלֶב • שחיטה • הכשרת בשר • איסור אכילת דם • בשר שנתעלם מן העין |  |
| מצוות התלויות בארץ | שמיטה • יובל • טבל • תרומות ומעשרות • חלה • איסור חדש • איסור ערלה • נטע רבעי • כלאי הכרם • פאה •מתנות עניים • ביכורים |  |
| הלכות הרחקה מגויים | חלב נוכרי, גבינת נוכרי וחמאת נוכרי • יין נסך • פת עכו"ם • בישולי גויים |  |
| הכשרת כלים | טבילת כלים • הכשרת כלים • ליבון • נעיצה |  |
| איסורי תורה | בשר בחלב • חמץ בפסח • איסור אכילת שרצים |  |
| איסורי דרבנן ומנהגים | איסור לינת לילה • משקים שנתגלו • איסור אכילת קטניות בפסח • איסור שתיית מים בחילופי תקופות • אכילת דג עם בשר • אכילת דג עם חלב • אוכלים ומשקים שתחת המיטה |  |
| דינים כלליים | איסור והיתר • תערובת • מיעוט המצוי • טעם כעיקר • נותן טעם • נותן טעם לפגם • נ"ט בר נ"ט • דבר דעביד לטעמא • מעמיד • ביטול איסור לכתחילה • איסורים מבטלים זה את זה • כבוש כמבושל • תתאה גבר • מליח כרותח • עבירה מטמטמת |  |
| כשרות בעת החדשה | ירקות ללא חרקים • ג'לטין • משגיח כשרות • שטירל • בראקל |  |
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
ישראל באירוויזיון 2003

ישראל השתתפה באירוויזיון 2003 עם השיר מילים לאהבה בביצוע של ליאור נרקיס בעיר ריגה, בירת לטביה.
לפני האירוויזיון > בחירת המבצע

בחירת המבצע נעשתה באמצעות ועדה פנימית, שנבחרה על ידי רשות השידור והיא בחרה בליאור נרקיס לייצג את ישראל באירוויזיון, בין חברי הוועדה נמנו: דליה כהן-שמחה, נילי כרמל-יונתן, ראובן שלום, נעמי אטיאס, יצחק זוננשיין, יעקב מנדל, דניאל בן-כליף, ערן הדס, ז'וז'ו אבוטבול, יואב גינאי, מרגלית צנעני, שלווה ברטי, עזרא סולימאן ורועי שפיגל.
לפני האירוויזיון > בחירת השיר

בחירת השיר שייצג את ישראל באירוויזיון נעשתה באמצעות קדם-אירוויזיון 2003 ששודרה בערוץ הראשון ובו התקיימה תחרות בין ארבעה שירים שאותם שר ליאור נרקיס והנחתה עדן הראל.
השיר מילים לאהבה נבחר לייצג את ישראל באירוויזיון.
| סדר | שם המבצע | שם השיר | מילים | לחן | ניקוד באחוזים | מקום |
| --- | --- | --- | --- | --- | --- | --- |
| 1 | ליאור נרקיס | ברך את העולם | יוסי גיספן | עוזי חיטמן | 13 | 2 |
| 2 | ליאור נרקיס | לא רוצה להיות כוכב | אילן שחף | אילן שחף וצור בן זאב | 3 | 4 |
| 3 | ליאור נרקיס | צ'ופי צ'ופי | יוסי גיספן | יוני רועה | 9 | 3 |
| 4 | ליאור נרקיס | מילים לאהבה | יוסי גיספן | יוני רועה | 75 | 1 |
באירוויזיון

ישראל הופיעה ה-10 בסדר ההופעה, אחרי ספרד ולפני הולנד. בתום ההצבעה ישראל קיבלה 17 נקודות והגיעה למקום ה-19 מתוך 26 מדינות שהשתתפו. הצבעת הקהל הישראלי העניקה את ה-12 נקודות שלה לספרד.
באירוויזיון > נקודות שהוענקו לישראל

| קהל> ציון | קהל> מדינות | קהל> סך הכל |
| --- | --- | --- |
| 12 נקודות |  | 0 נקודות |
| 10 נקודות |  | 0 נקודות |
| 8 נקודות |  צרפת | 8 נקודות |
| 7 נקודות |  | 0 נקודות |
| 6 נקודות |  | 0 נקודות |
| 5 נקודות |  רוסיה | 5 נקודות |
| 4 נקודות |  | 0 נקודות |
| 3 נקודות |  יוון | 3 נקודות |
| 2 נקודות |  | 0 נקודות |
| נקודה אחת |  ספרד | נקודה אחת |
| סך הכל | 4 מדינות | 17 נקודות |
באירוויזיון > נקודות שישראל העניקה

| קהל> ציון | קהל> מדינות |
| --- | --- |
12 נקודות:  ספרד
10 נקודות:  רוסיה
8 נקודות:  בלגיה
7 נקודות:  טורקיה
6 נקודות:  רומניה
5 נקודות:  שוודיה
4 נקודות:  אוקראינה
3 נקודות:  נורווגיה
2 נקודות:  הולנד
נקודה אחת:  קפריסין
סך הכל: 10 מדינות
ראו גם

ישראל באירוויזיון
קדם-אירוויזיון
אירוויזיון 2003
הערות שוליים

↑  נועם שגב ומרב יודילוביץ', ליאור נרקיס לאירוויזיון, באתר ynet, 15 בנובמבר 2002
↑  ליאור נרקיס ייצג את ישראל באירוויזיון, באתר וואלה, 16 בנובמבר 2002
↑  הצופים יבחרו את השיר שיבצע ליאור נרקיס באירוויזיון, באתר וואלה, 17 בדצמבר 2002
↑  עדן הראל תנחה את קדם האירוויזיון, באתר וואלה, 31 בדצמבר 2002
↑  "מילים לאהבה" הוא השיר הזוכה בקדם, באתר ynet, 23 בינואר 2003
↑  "מילים לאהבה" בדרך לאירוויזיון, באתר וואלה, 24 בינואר 2003
1 2  Detailed voting results
ילדי המערות

|  מידע כללי |
| --- | --- |
 מאת:  א. ת. זונלייטנר 
 שפת המקור:  גרמנית 
 סוגה:  ספרות נוער 
 הוצאה
 הוצאה:  Franckh-Kosmos 
 תאריך הוצאה:  1918 
 
ילדי המערות היא טרילוגיה מאת א. ת. זונלייטנר שנועדה לילדים ולנוער, וכוללת את הספרים: "ילדי המערות בעמק הנעלם", שיצא לאור ב-1918, "ילדי המערות בבניין הקורות", שיצא שנה לאחר מכן, ו"ילדי המערות בבניין האבנים", שיצא ב-1920.
סיפור העלילה

הסיפור מתרחש בתקופת מלחמת שלושים השנים במאה ה-17. אווה ופטר, שני ילדים, חיים בכפר בהרי הדולומיטים עם אח ואחות קשישים. אווה היא נכדתה של הזקנה, הנודעת כמכשפה. בדרך כלל מכבדים אותה בני הכפרים ונעזרים בכישוריה הרפואיים, אך כאשר קורה ומחלת אחד ממטופליה מחמירה, קמים עליה הכפריים ומבקשים את נפשה, והיא נאלצת להימלט מפניהם. באחת המנוסות האלה, כשהיא מוצאת מפלט בעמק הנעלם החבוי בהרים, היא פוגשת את פטר, נער רועים שאמו מתה בדרכי ההרים והוא נשאר לבדו. כאשר בא אחיה להודיעה כי החולה הבריא והיא יכולה לחזור, היא לוקחת איתה את הילד והוא גדל יחד עם אווה, הצעירה ממנו בשנים אחדות.
במשך השנים הבאות מצטרף פטר אל הזקנה בשיטוטיה בשדות וביערות ולומד ממנה רבות על עשבי מרפא, צמחי מאכל ופטריות, יחד עם רעיית הצאן שבה עסק עוד קודם. אז באה עליהם שוב הצרה, והפעם זעם הכפריים עז כל כך, שגם הזקן ואווה הקטנה נאלצים לברוח עם הזקנה ועם פטר אל העמק הנעלם. כשהם עוברים בנקיק הצר המוביל אל העמק, מתרחשת מפולת סלעים והזקן נקבר תחת האבנים עם מעט הרכוש שלקחו עמם, ובעיקר האבנים והפתילים להצתת אש וכלי העבודה שהספיק לארוז, שרידי העולם התרבותי של זמנם.
הילדים והזקנה מצליחים לעבור בשלום, אך מאמץ הבריחה ומות אחיה קשים מדי לזקנה והיא נפטרת למחרת היום. הילדים נשארים לבדם, ללא כל אמצעי שיעזור להם להתמודד עם חייהם החדשים מלבד תושייתו של פטר, נער הרועים, והידע שצבר במשך השנים.
בימים הבאים לומדים הילדים לשרוד ולהתקיים בסביבתם החדשה. הם מוצאים מערה למסתור ומתאימים אותה למגורים, מלקטים גרגרי יער, שורשים ופטריות ובוזזים ביצים מקני ציפורים. במשך הזמן הם מגלים את המקום שם לוקקות עזי ההרים את המלח מעל הסלעים, מצליחים לצוד ולביית עז בר, צדים בעלי חיים למאכל וללבוש, שהם מייצרים מעורותיהם ומפרוותיהם, ובלילה אחד, בשעת סערת ברקים, כאשר עץ ביער ניצת ונשרף, הם מביאים ענף בוער אל המערה וכל חייהם משתנים עם מציאת האש.
כך נמשך סיפורם של הילדים, הגדלים והולכים ומקיפים תוך שנים ספורות את התפתחות האדם מאיש המערות אל האדם התרבותי ובעל הידע. הם מציירים ומציינים את הימים על כותלי המערה, בונים כלים מאבן ומעץ וקשתות מגידי חיות, מקשטים את בגדי העור והפרווה שלהם בבלוטים ובנוצות ציפורים ומשפרים את תנאי חייהם, ממערה לצריף קורות ומצריף לבית בנוי באבן.
ציורים רבים מלווים את שלושת הספרים וממחישים את מעשה התפתחותם של הילדים משלב לשלב, הן כבני אנוש והן מילדות לבגרות.
תרגום לעברית

הטרילוגיה תורגמה לעברית בראשית שנות העשרים על ידי א. פרנק, ויצאה לאור בהוצאת אמנות בפרנקפורט על מיין, במוסקבה ובאודסה. מאז לא חודש התרגום, והעברית אכן מיושנת וקשה לקריאה במושגים של ימינו, לא רק לילדים אלא גם למבוגרים. בסוף כל ספר יש לוח של מילים "שאינן שגורות בלשון, או שאין פירושן מדויק בפי הבריות או שמחודשות לצורך השעה ובאו כהצעה", ותרגומן לגרמנית, רוסית, פולנית, צרפתית ואנגלית. בין אלה מילים, שהיום אנו רגילים בהן ואיננו רואים בהן שום חידוש, כמו תגלית, חמציץ, כוך, נדבך, מלט ועוד, וגם מילים שנשכחו, או שלא נקלטו כלל בשפה, כמו אחילית, אמגוז, חמיטה וגומץ.
| --- | --- |
בקרת זהויות :  GND: 4436490-8
כריסטו גונסאלס

כריסטו רמון גונסאלס פרז (Cristo Ramón González Pérez; נולד ב-24 באוקטובר 1997) הוא כדורגלן ספרדי, המשחק בעמדת החלוץ במירנדס מהליגה הספרדית השנייה.
קריירה במועדונים > טנריפה

נולד בסנטה קרוז דה טנריפה, שבאיים הקנריים. גונסאלס התחיל לשחק במסגרת קבוצת הנוער טנריפה. מאוחר יותר הוא הופיע עם הקבוצה הבוגרת ב-2014 בהכנות לעונה ואף שיחק נגד SD Ponferradina ב-22 באוגוסט 2014.
ב-24 באוגוסט 2014, עוד לפני שהופיע בקבוצת המילואים של טנריפה, שיחק גונסאלס את המשחק הראשון שלו ככדורגלן מקצועי, כשעלה כמחליף לאיקר גוארוטחנה בדקה ה-62 בהפסד 0-1 לקבוצת פונפראדינה (Ponferradina) במסגרת הליגה הספרדית השנייה בכדורגל. הוא הבקיע את שער הבכורה שלו בתחרות ב-31 בינואר 2015, בתבוסה 2-3 לאלבסטה.
קריירה במועדונים > ריאל מדריד

גונסאלס חתם בריאל מדריד ב-25 ביולי 2017, ונשלח לקבוצת המילואים ריאל מדריד קסטיליה מהליגה הספרדית השלישית בכדורגל. הוא עשה את הופעת הבכורה שלו עבור הקבוצה הבוגרת ב-31 אוקטובר 2018, כשהחליף את מרקו אסנסיו והבקיע את השער האחרון בניצחון 4-0 נגד מלייה בשלב 32 האחרונות של גביע המלך הספרדי. הופעת הבכורה שלו בלה ליגה הייתה ב-13 ינואר, כאשר הוא שיחק את כל המחצית השנייה במשחק הניצחון 2-1 על ריאל בטיס לאחר שעלה להחליף את כרים בנזמה הפצוע.
הערות שוליים

↑  Los juveniles Cristo González y Jorge Sáenz entran en lista para Ponferradina (Youth players Cristo González and Jorge Sáenz in the list to Ponferradina); Mundo Deportivo, 22.8.2014 (בספרדית)
↑  El gol olímpico de Infante marcó la diferencia (Infante's olympic goal makes the difference); Marca, 24.8.2014 (בספרדית)
↑  El Albacete remonta ante un perjudicado Tenerife (Albacete come from behind against damaged Tenerife); Marca, 31.1.2015 (בספרדית)
↑  El Real Madrid CF y el CD Tenerife acuerdan el traspaso de Cristo González (Real Madrid CF and CD Tenerife agree the transfer of Cristo González); CD Tenerife, 25.7.2017 (בספרדית)
↑  Vinícius reanima al Madrid (Vinícius reanimates Madrid); Marca (בספרדית)
↑  Ceballos hace buena la revolución (Ceballos makes revolution look good); Marca, 13.1.2019 (בספרדית)
יסעור כחול

| יסעור כחול |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: יסעוריים
סוג:: Halobaena 
מין:: יסעור כחול
שם מדעי
 Halobaena caerulea ‏גמלין, 1789
תחום תפוצה


יסעור כחול (שם מדעי: Halobaena caerulea) הוא מין יחיד בסוגו של עוף ימי השייך למשפחת היסעוריים הנפוץ בדרום אפריקה, אוסטרליה וחלקים מדרום אמריקה. היסעורים הכחולים מקננים על איי אנטארקטיקה כגון איי קורזה, איי קרגלן, האי מקווארי, איי ג'ורג'יה הדרומית ואיי סנדוויץ' הדרומיים ואי הנסיך אדוארד.
אטימולוגיה

Petrel, שמשמעותה בעברית יסעור, היא נגזרת של שליח הברית החדשה, פטרוס הידוע בסיפור ההליכה שלו על פני המים. דבר המזכיר את הרגל היסעורים, הנראים רצים על המים כדי להמריא.
תיאור

ראשו לבן ברובו עם כמה כתמים כהים. נוצותיו לבנות בחלקו התחתון, וכחולות-אפורות בחלקו העליון. ראשו, צווארו וכתפיו כהים יותר בהשוואה לשאר גופו. רגליו וקרומי השחייה שלו כחולים. כמו כן, זנבו לבן ומקורו קטן. אורכו 26-32 ס"מ, אורך הכנף 19.8-23.3 ס"מ ואורך מוטות הכנף 62-71 ס"מ. משקלו של יסעור כחול משתנה, בין 152-251 גרם. הזכרים נוטים להיות גדולים וכבדים יותר מהנקבות.
היסעורים חולקים יחד תכונות מסוימות, הם מייצרים שמן קיבה המורכב משעוות אסטר וטריגליצריד המאוחסן בקיבת הבלוטות שלהם. דבר זה עוזר להם כנגד טורפים וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות. יש להם בלוטת מלח מעל הנחיריים המסייע להתפיל את גופם, עקב כמות גבוהה של מים באוקיינוס שהם סופגים. הבלוטה מפרישה תמיסת מלח מאפם.
תזונה

הם ניזונים בעיקר מקריל, וגם סרטנים אחרים, דגים ודיונונים, מדי פעם גם חרקים. הם יכולים לצלול עד שישה מטרים מתחת למים.
רבייה

יסעור כחול כמו יסעורים אחרים, שוהה במושבות גדולות. עונת הרבייה חלה בתקופה בין ספטמבר לפברואר, ההטלה חלה בחודש אוקטובר. הקן שלהם הוא מחילה, באורך 15-35 ס"מ והם מטילים ביצה אחת. שני ההורים דוגרים על הביצה במשך 50 יום והגוזל בוקע לאחר 55 ימים. החמסניים היא הסכנה הגדולה ביותר לביצים ולגוזלים שלהם.
הערות שוליים

↑  יסעור כחול באתר הרשימה האדומה של IUCN
ביצת יסעור כחול.
ירח דבש בלאס וגאס

| --- | --- |
כרזת הסרט
כרזת הסרט
 בימוי:  אנדרו ברגמן 
 הופק בידי:  מייקל לובל
 תסריט:  אנדרו ברגמן 
 עריכה:  ברי מלקין 
 שחקנים ראשיים:  ניקולס קייג' שרה ג'סיקה פרקר ג'יימס קאן 
 מוזיקה:  דייוויד ניומן 
 צילום:  ויליאם אי פראקר 
 מדינה:  ארצות הברית 
 חברת הפקה:  קאסל רוק אנטרטיינמנט, ניו ליין סינמה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  28 באוגוסט 1992
 משך הקרנה:  96 דקות
 שפת הסרט:  אנגלית 
 סוגה:  קומדיה רומנטית 
 תקציב:  25,000,000‏$
 הכנסות:  35,208,854‏$
 הכנסות באתר מוג'ו:   honeymooninvegas
 דף הסרט ב־IMDb
 
ירח דבש בלאס וגאס (באנגלית: Honeymoon in Vegas) הוא סרט קומדיה אמריקאי משנת 1992 עם ניקולס קייג', שרה ג'סיקה פרקר וג'יימס קאן בתפקידים הראשיים.
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי, ניקולס קייג' היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
זוכת האוסקר אן בנקרופט מופיעה בסרט בתפקיד קטן.
ב-2015 הועלה בברודוויי מחזמר בשם זה המבוסס על הסרט עם טוני דנזה בתפקיד הראשי של טומי קורמן.